आज की परिस्थिति में सब से अधिक आसान यह मान लेना है कि सत्तर वर्षों से विश्वासघात, दमन और अपमान झेल रही कश्मीर की जनता अब किसी भी कीमत पर भारत के साथ नहीं रहना चाहेगी। इसलिए भारत के पास कश्मीर को आजाद कर देने (जिसके लिए देश की जनता अभी तैयार नहीं है) या फिर, जब तक रख सकें, सैन्य नियंत्रण में रखने के सिवा और कोई उपाय नहीं है। राजनेताओं के लिए यह सुविधाजनक भी है, क्योंकि कश्मीर में पुट्ठे चमकाते रहने से बाकी देश का ध्यान जरूरी मुद्दों से हटाने और भावनात्मक उबाल पैदा करना सब से आसान हो जाता है।